open-index/open-wikipedia-markdown huggingface dataset:
Česká televize

**Česká televize (ČT)** (norsk oversettelse: *Tsjekkisk televisjon*) er et tsjekkisk statlig eid kringkastingsselskap, som kringkaster innen fjernsyn og nye medier. Tsjekkisk televisjon ble etablert 1. januar 1992 som offentlig leverandør av fjernsyn til befolkningen i Tsjekkia. Etableringen kom som en følge av oppløsningen av Tsjekkoslovakia, og ČT er en direkte etterfølger til tsjekkoslovakisk fjernsyn. I dag drifter selskapet seks riksdekkende tv-kanaler og finansieres av en månedlig kringkastingsavgift på 5 euro per husholdning.

## Bakgrunn

### Historie
Tsjekkisk fjernsyn har historie tilbake til begynnelsen av 1950-årene da som Československá televize, det statlige fjernsynsselskapet i daværende Tsjekkoslovakia. Selskapet startet regelmessige sendinger 1. mai 1953 fra et studio i Praha, og en andre kanal, ČST2, ble lansert i 1970. Den opprinnelige kanalen ble samtidig omdøpt til ČST1. Selskapet startet fargesendinger på ČT2 i 1973, og på ČT1 i 1975.

Etter Murens fall i 1989 og demokratiseringen av Øst-Europa i årene etter, holdt Tsjekkoslovakia demokratiske valg i 1990. Valgene viste en splittelse mellom den tsjekkiske og den slovakiske delen av landet, og de to delene besluttet å oppløse landet. 24. mai 1991 vedtok det slovakiske nasjonalrådet en lov som gjorde at slovakisk televisjon (STV) ble opprettet fra 1. juli 1991, mens 7. november samme år godkjente det tsjekkiske nasjonalrådet en lov om tsjekkisk fjernsyn (ČT) som trådte i kraft fra 1. januar 1992.

Ett år senere ble Tsjekkoslovakia oppløst og delt mellom den nye staten Tsjekkia og det gjenopprettede Slovakia. Samtidig sluttet Československá televize sine sendinger og avsluttet driften.

De to tidligere tsjekkoslovakiske kanalene ble omdøpt til ČT1 og ČT2 og en tredje kanal, nyhetskanalen ČT24 fulgte i 2005 og ČT sport i 2006. De to siste kanalene, barnekanalen ČT :D og kulturkanalen ČT art ble opprettet i 2013. 

HD-tv ble lansert i 2010 og det analoge bakkenettet stengte i 2011. I 2013 startet ČT egne HD-utgaver av tre av sine kanaler:  ČT1 HD, ČT2 HD og ČT Sport HD.

### Dagens selskap
I dag drifter ČT seks tv-kanaler og finansieres av statlige bidrag og reklameinntekter. I tillegg betaler tsjekkiske husholdninger en obligatorisk kringkastingsavgift på 5 euro i måneden. I 2016 hadde selskapet et årlig budsjett på 253 millioner euro.

ČT har nærmere 3000 ansatte og produserer selv to av tre programmer som sendes. Samlet hadde de seks kanalene en markedsandel på 30,4 prosent i det tsjekkiske tv-markedet i juli 2016.

## Kanaltilbud
Per 2018 driver ČT seks tv-kanaler:

## Se også
* Český rozhlas – tsjekkisk radio

## Referanser


## Eksterne lenker
*
Proterebia afra

***Proterebia afra*** er en sommerfugl som tilhører gruppen ringvinger (Satyrinae) i den artsrike familie flikvinger (Nymphalidae). Den er det eneste medlemmet av gruppen Erebiina som ikke blir ført til den artsrike slekten *[[Erebia]]*.

## Utseende
En middelsstor, brun sommerfugl med fløyelsaktig glans på vingene. Vingenes ytterkant har flere, forholdsvis store (sammenlignet med de fleste *Erebia*-artene) øyeflekker som er omringet med oransje. Arten ligner sterkt på medlemmene i slekten *[[Erebia]]*.

## Levevis
Arten lever på tørre stepper og andre tørre områder med gress.

## Utbredelse
Den er utbredt i sørøstlige delen av Europa, gjennom det sørlige Russland til Sentral-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae Boisduval, 1833
*************** Stammen Satyrini Boisduval, 1833
**************** Gruppen Erebiina Tutt, 1896
***************** Slekten *[[Erebia]]* Dalman, 1816 – 100 arter, Holarktisk, i Norge:
***************** *Proterebia afra* (Borkhausen, 1788) – Russland

## Eksterne lenker
* 
* ''Proterebia'' på ''Tree of life''
* - European butterflies - ''Proterebia afra'' - med bilder
Enkawa

**Enkawa** (syrisk: , arabisk:  *‘ankāwā*, kurdisk: ) er en assyrisk by i Arbil-guvernementet i irakisk Kurdistan med cirka 30 000 innbyggere. Byen er i praksis en forstad for byen Arbil, og ligger i kort avstand fra Erbil internasjonale lufthavn.
3701 Purkyně

**3701 Purkyně** er en hovedbelteasteroide og går i bane innenfor asteroidefamilien Liberatrix. Den ble oppdaget 20. februar 1985 av Antonín Mrkos ved Kleť-observatoriet på Kleť-fjellet i Tsjekkia.

## Referanser


## Eksterne lenker
*
3908 Nyx

**3908 Nyx** er en amor- og marskryssende asteroide. Den ble oppdaget av Hans-Emil Schuster 6. august 1980 og er oppkalt etter Nyx, nattgudinnen fra gresk mytologi. Asteroiden er 1-2 km i diameter og er en V-type-asteroide, noe som betyr at den kanskje er et fragment av 4 Vesta.

I 2000 ble det gjort radarobservasjoner av asteroiden ved Arecibo-teleskopet og Goldstone-komplekset for å lage en modell av formen til Nyx. Bildene viste en asteroide som var ganske rund i formen, men med noen klumper.

## Referanser
6489 Golevka

**6489 Golevka** er en Apollo-asteroide. Den ble oppdaget 10. mai 1991 av Eleanor F. Helin fra Palomar Observatory i San Diego County i California.

Golevka har blitt observert ved hjelp av radar i 1991, 1995, 1999 og i 2003. Radarobservasjonen av Golevka i 2003 ga for første gang bevis for Jarkowski-effekten. Jarkowski-effekten går ut på at varmestråling sendt ut fra asteroider sakte endrer banene deres, siden varmeutstrålingen er størst der solstrålene har varmet opp overflaten hele asteroidedagen, og minst der som det er soloppgang på asteroiden.

## Referanser

## Eksterne lenker
*
Acrophtalmia

***Acrophtalmia*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Ulikt de aller fleste andre ringvinger er disse sommerfuglene ikke knyttet til enfrøbladete planter, men larvene lever derimot på karsporeplanter.

## Utseende
Små til middelsstore, brunlige sommerfugler.
Undersiden av vingene er stort sett brunhvite, med én store øyeflekk på bakvingen og én på forvingen.

## Levevis
Artene i slekten *Acrophtalmia* er uvanlige da de ikke går på enfrøbladete planter som de fleste ringvinger, men derimot på karsporeplanter i dvergjamnefamilien (Selaginellaceae).

## Utbredelse
Gruppen er utbredt fra Filippinene i vest til Molukkene i øst, med størst artsmangfold på Filippinene.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Ragadiina
***************** Slekten *Acrophtalmia* Felder & Felder, 1861 – 8 arter, Filippinene til Molukkene, blant andre:
****************** *[[Acrophtalmia artemis]]* Felder & Felder, 1861
****************** *[[Acrophtalmia leuce]]* (Doherty, 1891)

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* Bilder av ''Acrophtalmia leuce''
* ''Acrophtalmia'' på ''Tree of life''
Hypocysta

***Hypocysta*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende

Små, brune, okergule eller hvitaktige sommerfugler med nokså smale vinger. Bakvingen har et oransje felt, og en øyeflekk.

## Levevis
Larvene lever på ulike gress (Poaceae) eller halvgress.

## Utbredelse
Slekten er utbredt i Australia og Ny-Guinea.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Coenonymphina Tutt, 1896
***************** Slekten *Hypocysta* Westwood, 1851 
****************** *[[Hypocysta adiante]]* (Hübner, 1825)
****************** *[[Hypocysta angustata]]* Waterhouse & Lyell, 1914
****************** *[[Hypocysta aroa]]* Bethune-Baker, 1908
****************** *[[Hypocysta euphemia]]* Westwood, [1851]
****************** *[[Hypocysta haemonia]]* Hewitson, 1863
****************** *[[Hypocysta irius]]* (Fabricius, 1775)
****************** *[[Hypocysta metirius]]* Butler, 1875
****************** *[[Hypocysta osyris]]* (Boisduval, 1832)
****************** *[[Hypocysta isis]]* Fruhstorfer, 1894
****************** *[[Hypocysta calypso]]* Grose-Smith, 1897
****************** *[[Hypocysta serapis]]* Grose-Smith, 1894
****************** *[[Hypocysta pseudirius]]* Butler, 1875

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* ''Hypocysta'' på ''Tree of life''
3999 Aristarchus

**3999 Aristarchus** er en liten hovedbelteasteroide som måler 18,14 km i diameter. Aristarchus ble oppdaget i 1989 av den japanske astronomen Takuo Kojima. Asteroiden er oppkalt etter Aristarchus, den greske astronomen og matematikeren fra antikken.

## Eksterne lenker
*
4179 Toutatis

**4179 Toutatis** er en Apollo-, en Alinda- og en marskryssende asteroide med en kaotisk bane i en 3:1-resonans med Jupiter. På grunn av den lille banehellingen (0,47°) og baneperioden på nesten fire år gjør Toutatis stadige nærpasseringer med jorden med en minimumsavstand som nå bare er 0,006&nbsp;AE (2,3 ganger lengre unna enn månen). Passeringen 29. september 2004 var spesielt nær, 0,0104 AE (under 4 ganger avstanden til månen) fra jorden, noe som ga en god mulighet for observasjoner av asteroiden.

Rotasjonen til asteroiden kombinerer to separate bevegelser i et ikke-periodisk resultat. For noen steder på overflaten til Toutatis ville solen se ut til å stå opp og gå ned på helt tilfeldige steder og tider langs horisonten av asteroiden.

Asteroiden er oppkalt etter den keltiske krigsguden Toutatis.

Radarbilder har vist at Toutatis har et svært irregulært utseende, sammensatt av to tydelige klumper med maksimal bredde på henholdsvis ca. 4,6&nbsp;km og 2,4&nbsp;km. Hypotesen er at Toutatis ble dannet av to forskjellige legemer som en gang forente seg, med et resultat som ser ut som en grushaug.

## Eksterne lenker

* Toutatis Home Page – av en av oppdagerne
* Space.com: Video of Toutatis's close approach to Earth, 29 Sept, 2004
* Interesting views of asteroid
BL Lacertae-objekt

**BL Lacertae-objekt** er en type aktiv galaksekjerne som har svake eller fraværende emisjonslinjer og hurtig variasjon. Prototypen av BL Lacertae-objekt, BL Lacertae, trudde man først var en variabel stjerne før man observerte den svake galaksen som omga objektet, og en kunne slå fast at objektet var av ekstragalaktisk natur.

Det er tenkt at BL Lacertae-objekt er kvasistellare objekt, som for eksempel en kvasar, eller radiogalakser som man ser langs en relativistisk jetstråle.

Noen BL Lacertae-objekt har blitt oppdaget ved de høyeste fotonenerginivåene, 1 TeV, noe som indikerer at fotonene er sendt ut i en smal vinkel (på samme måte som gammaglimt); ellers ville strålingen bli mist til pardanning av materie i kilden.

## Kilder
* *Denne artikkelen baserer seg på artikkelen «BL Lacertae object» s. 58 i *Phillip's Astronomy Encyclopedia* utgitt i 2002.*

## Eksterne lenker
* 
*
LINER

**LINER** (engelsk *low-ionization nuclear emission-line region*) er en vanlig type galaksekjerne. Særtrekket for denne typen galakser er forholdet mellom emisjonslinene som gjerne er svake. 

Det finnes for en del LINER-objekter en tydelig sammenheng med aktive galaksekjerner. På grunn av svake og brede emisjonslinjer regner man med at disse LINER-objektene er svake aktive galaksekjerner siden emisjonslinjene ligner de man finner hos galakser av Seyfert-typen. I tillegg er den ultrafiolette strålingen, radiostrålingen eller røntgenstrålingen lik.

Andre LINER-objekter inneholder gass som har blitt eksitert av kollisjoner i stjernevinden som blåser fra området med eksplosiv stjernedannelse eller gjennom fotoionisering som skriver seg fra uvanlig varme stjerner etter hvert som den eksplosive stjernedannelsen utvikler seg. Begge trekkene kjenner man igjen fra galakser med eksplosiv stjernedannelse, og man regner derfor med at disse LINER-objektene ligger i slike galakser.

## Kilder
* *Denne artikkelen baserer seg på artikkelen «LINER» s. 231 i *'Philip's Astronomy Encyclopedia*' utgitt i 2002.*

## Eksterne lenker
*
Messier 106

**Messier 106** (**M106**) eller **NGC 4258** er en LINER-spiralgalakse som ligger rundt 23,5 millioner lysår unna jorden i stjernebildet Jakthundene. Galaksen har to uvanlige spiralarmer, hovedsakelig satt sammen av gass, som er synlige i radiobølger og i røntgenstråling. Disse har oppstått som følge av kraftig oppvarming av gassen gjennom to jetstråler som kommer fra det supermassive sorte hullet i sentrum av galaksen.

## Referanser




## Kilder
* *Denne artikkelen baserer seg på pressemelding [http://www.spitzer.caltech.edu/Media/releases/ssc2007-06/release.shtml ssc2007-06 ] fra Spitzer Science Center sitt nettsted.*
Bodes galakse

**Bodes galakse** (også kjent som **Messier 81**, **M81** eller **NGC 3031**) er en LINER-spiralgalakse som ligger rundt 11,6 millioner lysår unna jorden i stjernebildet Store bjørn. Den er en del av de lyseste galaksene som kan ses fra jorden. Et sort hull på 70 millioner solmasser finnes i galaksens sentrum.

For rundt 300 millioner år siden hadde M81 ei nærpassering av galaksene NGC 3077 og M82.

## Referanser




## Kilder
* *Denne artikkelen baserer seg på pressemelding [http://hubblesite.org/newscenter/archive/releases/galaxy/spiral/2007/19/image/a/ STScI-2007-19] fra [[Space Telescope Science Institute]].*

## Eksterne lenker

* 
*
Ferring Pharmaceuticals

**Ferring Pharmaceuticals** er et multinasjonalt biofarmasøytisk firma som utvikler og markedsfører medisinske produkter med fokus på forskning innenfor deres terapeutiske kjerneområder; urologi, gynekologi, obstetrik, gastroenterologi, endokrinologi og hjelp for ufruktbare. Virksomheten beskjeftiger rundt  medarbeidere i over 40 land, og har hovedkvarter (Ferring International Center) i Saint-Prex, Sveits.

Firmaet har en årlig omsetning på 600 millioner Euro og er privateid, hvor aksjekapitalen eies av Frederik Paulsen Foundation. Ferring har produksjon i flere europeiske land; i Sør-Amerika, Israel og Folkerepublikken Kina. Ferrings produkter er tilgjengelig i over 70 land. Firmaets forskningssentre ligger i Storbritannia og USA, mens det internasjonale service- og utviklingssenteret er lokalisert i Danmark.

## Eksterne lenker
*
Sigargalaksen

**Sigargalaksen** (katalogisert **M82** og **NGC 3034**) er en galakse med kraftig stjernedannelse. Den ligger rundt 12 millioner lysår unna jorden i stjernebildet Store bjørn. I galaksens sentrum blir stjerner dannet ti ganger raskere enn i hele Melkeveien.

## Referanser




## Eksterne lenker
* 
* Hubble-biletet med full oppløsning
Willys jul

***Willys jul*** er en norsk dramaserie for barn på seks episoder som gikk på NRK1 i 2008. Serien handlet om jenta Willy som skulle tilbringe jula på hotell sammen med tanten sin Astrid og Jon Åge. På hotellet var det imidlertid ikke lov med noen slags jul. På hotellet møtte hun gutten Billy som bodde rett ved siden av hotellet, og sammen startet de godhetens tjeneste sånn at det kunne bli jul på hotellet. Regi var ved Synne Kjelstad Teksum, og manus av Linn Skåber og Terje Solli.

## Roller
*Luna Amarna Draaisma-Wanvik – Willy Nilsen
*Mikkel Ellertsen – Billy
*Dagrun Anholt – Tante Astrid
*Roy Gudmundsen – Pappaen til Billy
*Anne Krigsvoll – Fru Golf
*Robert Skjærstad – Jon Åge
*Anne Marit Jacobsen – Tulla
*Silje Torp Færavaag – Ragna
*Anders Dahlberg – Skihopper Hans
*Stig Henrik Hoff – Kokken
*Arnhild Litlere – Dora 
*Simon Andersen – Børre

## Referanser


## Eksterne lenker
*
Pyronia

***Pyronia*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende

Små til middelsstore, brune, forholdsvis bredvingede sommerfugler. Vingene har øyeflekker, og et stort oransje felt i midten. Artene ligner mye på den beslektede slekten *[[Maniola]]*, men er mindre.

## Levevis
Disse artene finnes gjerne på enger, der larvene lever på gress (Poaceae).
## Utbredelse
Slekten finnes bare i den palearktiske sone, der den er utbredt i Sør- og Mellom-Europa, Nord-Afrika og Lilleasia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Maniolina Grote, 1897
***************** Slekten *Pyronia* Hübner, 1819
****************** *[[Pyronia bathseba]]* (Fabricius, 1793)
****************** *[[Pyronia cecilia]]* (Vallantin, 1894)
****************** *[[Pyronia coenonympha]]* Felder, 1865
****************** *[[Pyronia janiroides]]* (Herrich-Schäffer, 1851)
****************** *[[Pyronia tithonus]]* (Linnaeus, 1771)

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* ''Pyronia'' på ''Tree of life''
Copenhagen Cleantech Cluster

**Copenhagen Cleantech Cluster** er en dansk klyngeorganisasjon, som representerer virksomheter og forskningsinstitusjoner, som arbeider med miljøteknologi-sektoren, også kalt cleantech, basert i København og med sikte på Danmark. Organisasjonen arbeider for vekst og fremme av cleantech-industrien og representerer mer enn 350 virksomheter og ca. 30 000 arbeidsplasser.

## Referanser


## Eksterne lenker

* Foreningens nettsted (engelsk)
Xenia Borisovna av Russland

**Xenia Borisovna Godunova** (født 1582, død 1622) var en russisk tsarevna, datter av tsar Boris Godunov og Maria Grigorievna Skuratova-Belskaya. 

## Biografi
Hun skal ha vært vakker, godt oppdratt og hatt flere beilere. Deriblant var den svenske prins Gustav Eriksson Vasa, som ankom Moskva i år 1600. Forlovelsen ble dog brutt pga. det utsvevende liv han førte. I 1602 ankom den dansk-norske prinsen Hans også Moskva. Hans' bror Christian IV hadde avtalt med Xenias far, at prinsen skulle giftes med tsarens datter og motta store besittelser. Tiden gikk med formaliteter og forhandlinger, og i oktober ble prins Hans plutselig febersyk og døde. 

Xenia forble i jomfrustanden til hennes fars død i 1605 da hennes bror Fjodor ble tsar. Kort tid etter, ble Xenias mor og bror drept etter ordre fra usurpatoren Falske Dmitrij I av Russland. Tsarevnaen selv fikk beholde livet, men Falske Dmitrij voldtok henne og holdt henne fanget i fem måneder. Innen *Marina Mniszech*s ankomst, Dmitrijs kommende kone, ble Xenia sendt i Voskresensky kloster (Goritsky kloster) i Beloozero, hvor hun tok navnet Olga. Hun ble senere overført til et kloster i Vladimir.

I 1606 reiste hun til trefoldighetsklosteret Troitse-Sergijeva Lavra i Sergijev Posad for å delta i gjenbegravelsen av sin far. Ornatet hun sydde som nonne er utstilt her. Hun ligger begravet med sine foreldre og sin bror i Godunovs krypt foran katedralen ved Troitse-Sergijeva Lavra. Hennes navn er innhugget som *Nonnen Olga Borisovna*.

## Film
En fiktiv dramatisering av Xenias liv i de urolige tider med den Falske Dmitrij ses i den russiske filmen *1612*, hvor tsarevnaen blir spillet av skuespillerinnen *Violetta Davydovskaya*.

## Referanser
Café Sommersko

**Café Sommersko** var en kafé i Kronprinsensgade i Indre By, København – den første parisiske kafé i Norden.

Kafeen åpnet 11. juni 1976. Eierne, brødrene Jørgen og Søren Bro samt kunstneren Kenn André Stilling, mente, at det manglet et møtested for kunstnere i byen. Den ble et møtested for københavnere i alminnelighet.

Kafeen er renovert siden åpningen, men fremsto stadig i stort omfang som dengang; karakteristisk var blant annet det røde nappabetrekk på stolene. Menyen inneholdt overveiende elementer av det franske kjøkken.

Høsten 2010 gikk selskapet bak kafeen konkurs, og nye eiere overtok stedet. Kafeen lukket for godt i august 2017, lokalene blir overtatt av en gourmetrestaurant.

## Referanser


## Eksterne lenker
*
M81-gruppen

**M81-gruppen** er en galaksehop i stjernebildet Storebjørn som inkluderer den kjente galaksen Messier 81 og Messier 82, så vel som flere andre galakser med høy tilsynelatende lysstyrke. Det omtrentlige sentrum av galaksen ligger i en avstand av 3,6&nbsp;Mpc, noe som gjør den til en av de nærmeste gruppene til den lokale gruppen. Gruppen er estimert å ha en total masse på 1,03&nbsp;±0,17&nbsp;M<sub>☉</sub>. M81-gruppen, den lokale gruppen og andre nærliggende grupper ligger alle innenfor Virigo-superhopen (den lokale superhopen).

## Medlemmer
Tabellen under lister galakser som har blitt identifisert som medlemmer av M81-gruppen av I.D. Karachentsev.

Merk at objektnavnene brukt over i tabellen avviker fra navnene brukt av Karachentsev.  NGC, IC, UGC, og PGC-nummer har blitt brukt i mange tilfeller for å muliggjøre enklere referering.

## Referanser


## Eksterne lenker
* 
* M81 Group @ SEDS
* M81 Group from An Atlas of The Universe
Metroxpress

***metroxpress*** er en dansk gratisavis, den første som ble utgitt daglig i Danmark, med start den 3. september 2001. I begynnelsen ble avisen kun distribuert i København, men kort etter fulgte distribusjon i Århus og senere resten av landet. I 2004 ble distribusjonen av avisen økt så den med egne ord ble landsdekkende. Avisen er også tilgjengelig på mange utdannelsesinstitusjoner.

Avisen utkommer ifølge Dansk Oplagskontrol i 223 757 eksemplarer mandag til fredag (2. halvår 2006), avisen selv oppgir et opplag på 450&nbsp;000 i 2011. Lesertallet utgjorde i første halvår 2007 rundt 574&nbsp;000, hvilket gjør *metroXpress* til Danmarks mest leste morgenavis.

Avisen var en del av det svenske mediekonsern Metro International. Avisen utgis primært under navnet *Metro*, hvilket dog fravikes i visse land grunnet varemerkeproblemer. I Danmark skyldtes navnet *metroXpress*, at Det Berlingske Officin har registrert «Metro» som varemerke i avissammenheng. Det Berlingske Officin utgir forøvrig den konkurrerende gratisavisen *[[Urban (avis)|Urban]]*.

Fra mars 2007 var *metroXpress* også tilgjengelig i PDF-versjon på nett.

I mai 2008 fusjonerte *metroXpress* og *24timer*, men de utkom fortsatt som to selvstendige aviser. Ved fusjonen overtok *24timer*s eiere, JP/Politikens Hus, 24,5 % av aksjene i *metroXpress*. A-Pressen eier ytterligere 24,5 %, mens de resterende 51 % eies av Metro International.

## Eksterne lenker
* Metroxpress' nettsted
Urban (avis)

***Urban*** var en dansk gratisavis som ble utgitt av Berlingske Media fra 2001 til 2012.

Avisen utkom første gang 24. september 2001, og ble delt ut på jernbanestasjoner, travle veikryss, busser og biblioteker. Ansvarshavende sjefredaktør var Henrik Bay. *Urban* hadde hovedredaksjon i København.

*Urban* konkurrerte i mange år kun med gratisavisen *[[metroXpress]]*, men i august/september 2006 fikk de to avisene konkurranse fra *[[24timer]]*, fra JP/Politikens Hus.

Gratisavisen *24timer* ble i en periode også distribuert til hus i brevsprekker og postkasser, men kun på særlig utvalgte adresser i de største byene, primært København.

Den 11. januar 2012 besluttet Berlingske Media å stenge *Urban*. Dette skjedde som ledd i en spareplan, og siste utgave av avisen udkom torsdag 12. januar 2012.

## Eksterne lenker
* Urbans nettsted
* Gratisavisen Urban lukker – TV 2 Nyhederne (11. januar 2012)

*
Filmbyen

**Filmbyen** er en samlende betegnelse for en rekke filmselskaper som siden 1990-årene har hatt tilhold i den nedlagte militærleiren Avedørelejren i Hvidovre utenfor København i Danmark. Blant de selskapene som holder til i Filmbyen, er Zentropa og filmskolen Station Next. Tidligere lå også Nimbus Film, Innocent Pictures og Zeitgeist i Filmbyen. Filmbyen er også navnet på en gate som går gjennom området.

Flere deler av den tidligere militærleiren hører imidlertid ikke under Filmbyen, deriblant Cirkusmuseet samt flere andelsboligforeninger og spisesteder. Det er derfor misvisende å kalle hele militærleirområdet Filmbyen.

Filmbyen eies av Peter Aalbæk Jensen som også er daglig leder for Zentropa. Filmbyen rommer utover kontorer også studier, redigering, klipp samt en rekke administrasjonsfasiliteter til støtte for instruktører og andre filmfolks arbeide.

Filmbyen har dannet ramme om film- og tv-produksjoner som *[[Farligt venskab]]* (1995), *[[Constance]]* (1998), *[[Pink Prison]]* (1999), *[[HotMen CoolBoyz]]* (2000), *[[All About Anna]]* (2005), *[[Dommeren (film fra 2005)|Dommeren]]* (2005), *[[Klovn (tv-serie)|Klovn]]* (2005), *[[De unge år: Erik Nietzsche sagaen del 1]]* (2007), *[[Forestillinger]]* (2007) m.fl. Under innspilningen av *[[Dear Wendy]]* (2005) omdannet Nimbus en hel sidegate til en amerikansk småby, med butikkfasader osv. De mest celebre av Lars von Triers filmer, som *[[Dogville]]* (2003) med Nicole Kidman har dog blitt filmet i Trollhättan i Sverige.

## Eksterne lenker
* Filmbyen, samlende nettsted
NGC 3077

**NGC 3077** er et mindre medlem av M81-gruppen. Den er svært lik en elliptisk galakse. Den er imidlertid spesiell av to grunner. Først fremviser den pistrede kanter og spredte støvskyer som trolig er et resultat av vekselvirkningen med sine større naboer, tilsvarende galaksen M82. For det andre har denne galaksen en aktiv kjerne. Dette medførte at Carl Seyfert i 1943 inkludete den i sine lister over galakser, nå kjent som Seyfert-galakser. NGC&nbsp;3077 er imidlertid ikke lenger klassifisert som en Seyfert-galakse. NGC 3077 ble oppdaget av William Herschel 8. november 1801.

## Referanser
Harrestrup Å

**Harrestrup Å** er en dansk å med utspring i Harrestrup (tidligere **Harestorp**) mose. Bekken løper helt fra Islev gjennom Damhusengen, forbi Damhussøen, og fortsetter derfra sørøstover gjennom Hvidovre og Vigerslev (her kalles den også **Damhusåen**), ned til Kalveboderne i Kalvebod strand, farvannet mellom Amager og Sjælland. Ved utløpet her tror man at Vindeboder lå.

Det ligger to pumpestasjoner langs Harrestrup-bekken. Nordvest for Husum stasjon pumpes vann opp til Festningskanalen. Dette vannet pumpes enda en gang i Festningskanalen før det når frem til Utterslev Mose. Den andre pumpestasjonen pumper vann fra Harrestrup Å opp til Damhussøen. Området Damhusengen, Damhussøen og Harrestrup Å er fredet.

Bekken er i nord forbundet med Svanesøen ved Ballerup og forsyner flere *gadekær* (= landsbydammer) med vann, foruten Harrestrup også Ejby og Riskær. Vest for Damhusengen lå fra gammel tid landsbyen Rødovre, *Aworthe øffre*, dvs. den øvre landsbyen ved åbredden. Øst for Damhusengen som tidligere var bekkens utløp, lå landsbyen Hvidovre, *Aworthe ydræ*. Ordet *aworthe* er olddansk for elvebredd.

## Navnet
Bekkens norrøne navn var **Hwatn**, beslektet med *hwata* (= skarp) og oldislandsk *hvatr* (= rask, snar). Et tilsvarende navn ble tidligere brukt om Spang Å i Elbodalen. For begge bekkene kan navnet tolkes som «den rasktløpende». Harrestrup Å kan dermed være opphavet til stedsnavnet Vanløse med det første leddet, *Van-*, som en forvanskning af bekkens daværende navn, Hwatn.

## Flaskekroen ved Harrestrup Å
Harrestrup-bekken var Københavns ytterste grense mot Søndre Birk. Her lå Flaskekroen med 5-øres dans hver søndag kveld fra mai til november, der soldater fra Avedøre-leiren og drenger fra gårdene rundt møttes med Valbys bondepiker og «spinetterne» (fabrikkjentene fra Valbys spinnerier). Den gang skulle soldater alltid bære sabelbajonett, også i fritiden og altså på dans i Flaskekroen. Ved en anledning møtte det opp bøller fra Vesterbro til dans, og soldatene engstet seg for hvor mye juling de kunne få på veien tilbake til Avedøre-leiren. De bad de københavnske konstablene om følge et stykke inn i Søndre Birk, men konstabler fra København hadde ingen myndighet der. Derimot foreslo de at korporalen, som også var blitt med på kroen, kunne kommandere sitt følge til å ta oppstilling, trekke våpen og marsjere tilbake til kasernen i formasjon. Soldatene kom seg trygt tilbake, men ettersom de var blitt forsinket, ble de truet med krigsrett. De forklarte at de hadde måttet forsvare seg mot overfall. Dermed ble det klaget til politidirektøren i København, som satte en stopper for 5-øresdansen på Flaskekroen, for øvrig til stor lettelse for konstabelen i landsbyen Vigerslev.

## Referanser


## Eksterne lenker
* Bilder av elven
* Forstadsmuseet: Venderne i Hvidovre
Byfornyelsen (København)

**Byfornyelsen** i København var en handlingsplan som ble satt i verk for å få rettet opp på de sosiale skjevheter som var oppstått i brokvarterene i København fra 1960-årene og frem til byfornyelsen ble iverksatt i 1991. Byfornyelsen pågikk frem til 2005.

Byfornyelsens mål var å heve boligstandarden i størstedelen av de gamle arbeiderboligene som ble oppført mot slutten av 1800-tallet, og de fysiske endringene omfattet derfor typisk sanitære forhold. Mens man i de foregående årtier hadde gjennomført saneringer (riving av enkelthus og kvartaler), var byfornyelse en ny tilgang til de sosiale utfordringer forbundet med de mange gamle boliger. Byfornyelsen ble blant annet foretrukket da man, i motsetning til nybygging, primært gjorde investeringene innenlands, og dermed også bidro til å styrke den danske, og særlig den københavnske økonomien i krisen i 1990-årene.

Bare på Vesterbro omfattet byfornyelsen 29 boligblokker, noe som tilsvarer rundt 5&nbsp;000 boliger med ca. 8&nbsp;000 beboere, som midlertidig eller permanent fikk nye boliger.

Situasjonen omkring 1990 var at det på Vesterbro var mange hus på syv etasjer som manglet heis, noe som førte til at de øverste etasjene sto tomme. Det medførte at rusmiddelavhengige okkuperte mange av de øverste boligene.

## Eksterne lenker
*  Om byfornyelse, artikkel fra *Den store danske*
*  Rapport om byfornyelsen (pdf-fil)
Det Farmaceutiske Fakultet (Københavns Universitet)

**Det Farmaceutiske Fakultet** (forkortet **FARMA**) er siden 2007 et fakultet for farmasi under Københavns Universitet.

Fakultetet har bakgrunn i en separat skole som ble grunnlagt i 1892 som *Den Farmaceutiske Læreanstalt* i Stockholmsgade i København. 
I 1942 flyttet det til større lokaler i Universitetsparken på Østerbro og endret ved den anledning navn til *Danmarks Farmaceutiske Højskole*. Navnet endres igjen i 2003, denne gang til *Danmarks Farmaceutiske Universitet*.

På Det Farmaceutiske Fakultet finnes følgende tre institutter:
* Institut for Farmaci og Analytisk Kemi
* Institut for Farmakologi og Farmakoterapi
* Institut for Medicinalkemi

## Eksterne lenker
*
Kofoeds skole

**Kofoeds skole** er en dansk selveiende institusjon som hjelper sosialt utsatte mennesker. Den første skolen ble opprettet i 1928 av kordegn Hans Christian Kofoed. Den største av institusjonens skoler i Danmark finnes på det nordlige Amager i København, men det er også en skole i Aarhus og prosjekter i flere andre danske og europeiske byer.

Institusjonen Kofoeds skole nevnes blant annet i Gasolin'-sangen *Langebro* (1971).

## Eksterne lenker
* Kofoeds Skoles nettsted
Nordvestjylland

**Nordvestjylland** er den nordlige delen av Vestjylland. Nordvestjyllands grenser er uklare. Den nordvestlige delen av Viborg Amt hører med. Dessuten kan deler av Ringkjøbing amt regnes med. 

Det er enighet om at de vestlige delene av Region Nordjylland (Thy (med Hannæs) og Mors) er nordvestjyske.

Det er derimot usikkert, hvor langt Nordvestjylland strekker seg inn i Region Midtjylland. Som regel medregnes Salling (med Fur) og deler av Fjends Herred. I noen sammenhenger oppfattes områdene ved Lemvig, Struer og Holstebro også som nordvestjyske.

I den siste sammenhengen svarer Nordvestjylland til postnummerserien 7480 Vildbjerg &ndash; 7990 Øster Assels samt 6990 Ulfborg. De seks kjøpstadene i området er: 7500 Holstebro, 7600 Struer, 7620 Lemvig, 7700 Thisted, 7800 Skive og 7900 Nykøbing Mors

De sju kommunene Thyborøn-Harboøre, Lemvig, Struer, Holstebro, Ulfborg-Vemb, Vinderup og Thyholm har inngått et samarbeid under navnet «Nordvekstjylland» og beskriver dermed seg selv som nordvestjyske. De syv kommunene ble fra 2007 til tre: Lemvig, Holstebro og Struer.
Lopinga

***Lopinga*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende

Middelsstore, gråbrune, forholdsvis slankvingete sommerfugler. Vingene en rekke av store, mørke øyeflekker langs ytterkantene.

## Levevis
*Lopinga*-artene finnes helst i litt åpen skog og buskvegetasjon.

## Utbredelse
*[[Lopinga achine]]* finnes nord til Sverige, der den er svært sjelden og truet.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Parargina Tutt, 1896
***************** Slekten *Lopinga* Moore, 1893
****************** *[[Lopinga achine]]* (Scopoli, 1763) 
****************** *[[Lopinga catena]]*
****************** *[[Lopinga deidamia]]* (Eversmann, 1851)
****************** *[[Lopinga dumetorum]]* (Oberthür, 1890)
****************** *[[Lopinga eckweileri]]*
****************** *[[Lopinga fulvescens]]*
****************** *[[Lopinga gerdae]]*
****************** *[[Lopinga lehmanni]]* (Forster, 1980)
****************** *[[Lopinga nemorum]]* (Oberthür, 1890)

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* ''Lopinga'' på ''Tree of life''
NTL Sentralforvaltningen

**Norsk Tjenestemannslag Sentralforvaltningen** er en landsforening innenfor Norsk Tjenestemannslag. Landsforeningen ble opprettet 1. april 2008 gjennom sammenslåing av NTL Sentraladministrasjonen og NTL Embetskontorene. Landsforeningen er NTL sin største i medlemstall.

NTL Sentralforvaltningen organiserer ansatte i om lag 70 virksomheter. De fleste av disse befinner seg innenfor det statlige tariffområdet, men landsforeningen organiserer også ansatte innenfor fristilte statlige virksomheter i Spekter-området samt ansatte i frivillige organisasjoner som i all hovedsak baserer seg på offentlig finansiering. Blant virksomhetene i landsforeningen er NTL-medlemmer i samtlige departementer, med unntak av Utenriksdepartementet (der NTL-avdelingen meldte seg ut av landsforeningen i kritikk mot den radikaliseringen den gjennomgikk på 70-tallet), Departementenes sikkerhets- og serviceorganisasjon, Fylkesmannen, domstolene og de fleste, men ikke alle, direktorater og tilsyn.

Leder ved opprettelsen var Lill Fanny Sæther, tidligere leder av NTL Sentraladministrasjonen, fra 2010 er Bjørn Halvorsen leder.

## Referanser


## Eksterne lenker
*
Helge Sander

**Helge Mølsted Sander** (født 1950) er en dansk politiker (V). Han var medlem av Folketinget 1984–1998 og 2005–2011, og satt i Anders Fogh Rasmussen og Lars Løkke Rasmussens regjeringer som vitenskaps-, teknologi- og utviklingsminister 2001–2010.

Etter realskolen i Aulum i 1968 gikk han i lære som journalist i *Herning Folkeblad* i tre år. Sander var journalist i *[[Jyllands-Posten]]* 1972–1973, arrangementssjef i A/S Herning-Hallen 1973–1977, direktør i fotballklubben Herning Fremad 1978–1979, sekretariatsleder i Divisionsforeningen for fodbold 1978–1979 samt markedskonsulent i Carlsberg A/S 1982–1987.

Før han ble valgt til Folketinget, begynte han sin politiske løpebane som formann i Venstres Ungdom i Herning 1969–1971. Han var medlem av Herning kommunestyre 1974–1979 og 1994–2001, herunder borgermester 1998–2002.

## Referanser


## Eksterne lenker
* 
* 
*
The Kendalls

**The Kendalls** var en countrymusikk-duo som besto av Royce Kendall (født 25. september 1927 i St. Louis, Missouri, USA – død 22. mai 1998) og hans datter Jeannie Kendall (født 30. oktober 1954 i St. Louis, Missouri). Duoen ga ut 16 album i tidsrommet fra 1969 til 1998. På Billboard country singles listen fikk de tre hits som gikk helt til topps: "Heaven's Just a Sin Away" (1977), "Sweet Desire" (1978) og "Thank God for the Radio (1984)".

The Kendalls ble dannet i 1969. Duoen turnerte, opptrådte og ga ut flere album fram til 1998 da Royce Kendall døde. Jeannie fortsatte deretter som soloartist. 

## Referanser


## Eksterne lenker
*
Mariager Fjord

**Mariager fjord** er med sine ca. 35 km Danmarks nest lengste fjord; bredden varierer mellom 4½ km på det bredeste og 250 m på det smaleste ved Hadsund. Fjorden har et areal på ca. 47 km² og en dybde på opp til 30 m. Fjorden danner sydgrense for Himmerland og nordgrense for Kronjylland. Fjorden er en terskelfjord og har derfor begrenset vannutskifting. I varme somre har det forekommet oksygenmangel og fiskedød.

## Referanser
  

## Eksterne lenker
* 
* Utdrag av rapport om hypoksi.
* Om fjordens geologi
* Nytt fra GEUS om Yderfjorden
For velferdsstaten

**For velferdsstaten** er en norsk paraplyorganisasjon, opprettet i 1999, som arbeider for å opprettholde og videreutvikle velferdsordninger nasjonalt og en politikk for å utjevne økonomiske og sosiale forskjeller internasjonalt. Organisasjonen ønsker å erstatte markedsliberalistisk politikk med en demokratisk velferdspolitikk som gir de enkelte land handlingsrom til å sikre grunnleggende goder som arbeid, vann, mat, utdanning og helsetjenester til hele befolkningen, og arbeider derfor mot internasjonale avtaler og institusjoner som bidrar til privatisering og markedsorientering av velferdstjenester.

Daglig leder er Linn Herning.

## Tilsluttede organisasjoner
*Arbeidssøkerforbundet
*EL & IT Forbundet
*Fagforbundet
*Fellesorganisasjonen
*FO-studentene
*Handel og Kontor i Norge
*Industri Energi
*LO Kommune
*Kvinnefronten
*Kvinnegruppa Ottar
*Landsutvalget for Udelt og Fådelt Skole
*Norsk Bonde- og Småbrukarlag
*Norsk Fengsels- og Friomsorgsforbund
*Norsk Folkehøgskolelag
*Norsk Lokomotivmannsforbund
*Norsk Pensjonistforbund
*Norsk Tjenestemannslag
*Norsk Transportarbeiderforbund
*SAFE
*Skolenes Landsforbund
*Tyrilistiftelsen
*Velferdsalliansen

## Eksterne lenker
* 
*
Drost

**Drost** var en embedsmann i middelalderen som i de nordiske land, i Slesvig hertugdømme og i flere tyske land, var den øverste av kongens rådgivere, og noen ganger også hans stedfortreder. Drosten kunne kontrollere regnskaper og avsi dommer på hans vegne.

I Danmark opphørte embedet ved Henning Podebusks død omkring 1388, og ble under Erik av Pommern i Danmark-Norge erstattet av Rikshovmesterembedet på 1400-tallet.

I Sverige eksisterte droster fra slutten av 1200-tallet, men embedet ble ikke mer permanent før i andre halvdel av 1500-tallet, og var på 1600-tallet det høyeste embedet i rang av de fem høye Riksembedsmenn. Da Magnus Gabriel De la Gardie ble avsatt fra posten i 1684, ble embedet avskaffet i Sverige. Det gjenoppstod en kort periode fra 1787 til 1809, da Carl Axel Wachtmeister ble utnevnt til embedet.

## Referanser
Kronjylland

**Kronjylland** refererer til et upresist avgrenset område i Danmark, men sies oftest å være området omkring Randers, eller området mellom Mariager Fjord (minus området nord og vest for Glenstrup Sø i tidligere Hobro Kommune) og Egåen litt nord for Århus.

## Navnets historie

Ordet «Kronjylland» er blitt brukt siden midten av 1800-tallet. I 1976 ble det første gang brukt av en (halv)offentlig myndighet, da Randers Ervhervsråd besluttet å utvide sitt samarbeide med de omkringliggende kommunene, og derfor skiftet navn til Kronjyllands Erhvervsråd.

Ved Assentoft øst for Randers het den illeluktende destruksjonsanstalt for selvdøde dyr og slakteriavfall tidligere Kronjyden (i dag del av virksomheten Daka). I Viborg bar et vertshus i Jernbanegade i midten av 1900-tallet også navnet Kronjyden og ble derfor på folkemunne også kalt «den døde ko» eller «den døde gris». En av de største lokale pengeinstittutene i området er Sparekassen Kronjylland.

Man har også brukt betegnelsen *Kronjydenes Land* lengre tilbake. Ihvertfall fra 1850-årene kjenner man betegnelsen *kronjyde*, og fra 1870-årene brukes den om de jydene som bor i Randersområdet. Forfatteren Henrik Pontoppidan er en av de første som brukte denne betegnelse på skrift. Her især om beboerne tett ved Randers Fjord, men kanskje egentlig i betydningen 'ekte jyder'.

Fra 1935 til 1949 kjørte lyntoget *Kronjyden* mellom København og Frederikshavn. I 1949 ble *Kronjyden* erstattet av *Vendsyssel*, som kjørte i 25 år til 1974.

En annen mulighet for navnets opprinnelse er at området har hatt en usedvanlig høy konsentrasjon av krongods. Dvs. jord og eiendom eid av kongen.

## Eksterne lenker
* Kronjylland (Kart på WebWalk)
* Innslag om Kronjylland i Østjyllands Radio, DR's P4
* Kronjyllands Erhvervsråd
Franz Wilhelm von Spiegel

**Friherre Franz Wilhelm von Spiegel** fra Desenberg (født 8. januar 1873 på Schloss Canstein ved Marsberg, død 6. august 1815 samme sted) var en westfalisk adelig, tilhenger av opplysningstiden, embedsmann og minister for de Kurkölniske statene. Von Spiegel var Landdrost i hertugdømmet Westfalen og senere kurfyrstelig minister i Bonn.

## Referanser
Ollantaytambo

**Ollantaytambo** er en landsby og et arkeologisk sted fra Inkariket i det sørlige Peru. Den befinner seg i en høyde av 2&nbsp;792 moh, rundt 60 km nordvest for Cusco, på veien opp mot Machu Picchu. Landsbyen er administrasjonssentrum i distriktet Ollantaytambo i provinsen Urubamba.

Ollantaytambo ble oppført av herskeren Pachacuti på midten av 1400-tallet. Byen ble betydelig ombygd i kolonitida, men har følger fremdeles den opprinnelige byplanen. Flere byggverk rundt byen ligger i ruiner og er populære turistmål. Den mest iøynefallende konstruksjonen er de store terrassene som ble brukt til jordbruk.

## Eksterne lenker
*
Desierto de los Leones nasjonalpark

**Desierto de los Leones nasjonalpark** er en nasjonalpark vest i Mexicos føderale distrikt, i bydelene Cuajimalpa og Álvaro Obregón. Den befinner seg i fjellkjeden Sierra de las Cruces og dekker et areal på 1&nbsp;529 hektar. Den er i dag et populært utfartssted for innbyggerne i Mexico by.

Nasjonalparken ligger på en høyde av mellom 2&nbsp;600 og 3&nbsp;700 meter over havet, noe som gir den et forholdsvis kaldt klima. Den består av bar- og eikeskog, og har en rekke raviner og fosser.

Desierto de los Leones er Mexicos eldste beskytta biosfæreområde. Det fikk status som skogsreservat i 1876 av president Sebastián Lerdo de Tejada for å ta vare på det friske drikkevannet den forsynte Mexico by med. 27. november 1917 fikk det status som nasjonalpark av president Venustiano Carranza.

I nasjonalparken ligger det et gammelt karmelittkloster som blei oppført fra 1606 til 1611, og som fikk status som nasjonalmonument 16. mai 1937.

Navnet Desierto de los Leones betyr bokstavelig «Løveørkenen». I dette tilfellet henviser imidlertid ikke *desierto* til «ørken», men snarere til at området var ubebodd. *Leones* henviser heller ikke til dyret, men til de daværende eierne av området, familien León.

## Referanser


## Eksterne lenker
* 
* Nasjonalparker i Mexico
Plaza Río de Janeiro

**Plaza Río de Janeiro** er en park i Colonia Roma i Mexico by. Den ligger i krysset mellom gatene Calle Orizaba og Calle Durango. I sentrum av parken er det ei fontene med en replika av skulpturen «David» av Michelangelo.

Parken er omgitt av en rekke art nouveau-bygninger. Den het opprinnelig Parque Roma, men fikk dagens navn etter Edificio Río de Janeiro, byens eneste bygning som blander stilene art nouveau og art deco, som ligger ved parken. Rundt parken er det også flere gallerier og bokhandlere.

## Eksterne lenker
* Plaza Río de Janeiro hos MX-DF
Liste over Rwandas konger

Detta er en **liste over [[Rwanda]]s konger**.

De eneste bevisene for at Rwandas tidlige konger (*Mwami*, singular *Aba*) har eksistert er muntlige tradisjoner. Visse historikere anser at disse kongene er mytologiske. Om de har funnets er datoene for embetsperiodene deres veldig omtrentlig anslått og er angitt med "ca" i tabellen.

De tilhører en klan som heter Abanyiginya.

## Se også
*Liste over Rwandas presidenter

## Eksterne lenker
* Offisiell nettside for hans majestet kong Kigeli V
* The Genealogy of the Kings of Rwanda
* Rwandas konger
Sainyabuli (provins)

**Sainyabuli**, (lao:  ໄຊຍະບູລີ) er en provins nordvest i Laos. Den grenser mot Thailand i vest og er den eneste av provinsene i Laos som ligger vest for Mekongelva. Denne plasseringen isolerte provinsen fra resten av landet slik at den nesten ikke ble rammet av borgerkrigen som herjet fra 1953 til 1975.

Landskapet i Sainyabuli er bedre egnet til risproduksjon enn resten av Nord-Laos som er for kupert til den type landbruk. Rund 75% av landets 560 tamme elefanter holder til her og er viktige i provinsens skogbruk. 

## Administrativ inndeling
Provinsen er delt inn i følgende distrikter:

# Boten (8-09)
# Hongsa (8-03)
# Kenthao (8-08)
# Khop (8-02)
# Ngeun (8-04)
# Paklai (8-07)
# Phiang (8-06)
# Thongmixai (8-10)
# Sainyabuli (8-01)
# Xianghon (8-05)
Københavns stift

**Københavns stift** er et bispedømme som omfatter Københavns kommune, Frederiksberg kommune og Bornholm kommune. Dessuten er
Amager kommunene  Tårnby og  Dragør tatt med i stiftet. Hovedkirken er Vor Frue kirke i København. Stiftet ble opprettet i 1922 da Sjællands stift ble delt i Roskilde stift og Københavns stift.

Fra 1. september 2009 er Peter Skov-Jakobsen biskop.
Stiftet består av 11 prostier, 107 pastorater og 119 kirker.

## Referanser




## Eksterne lenker
*
Liste over statsledere i 1838

* **[[Anjouan|Ndzuwani]]** – Salim bin Alawi, sultan av Ndzuwani (ca. 1837&ndash;ca. 1852)
* **Mwali** – Ramanetaka, sultan av Mwali (1830&ndash; 1842)

## Amerika

## Europa

## Oseania

* **[[Huahine]]** – Teri'itaria II, dronning av Huahine (1815&ndash;1852)
* **[[Pitcairn|Samveldet Pitcairn]]** – Joshua Hill, president av Pitcairn (1832&ndash;1838)
* **[[Rapa Nui]]** – King Nga'ara, konge av Rapa Nui (1835&ndash;1869)

## Eksterne lenker
* rulers.org
Frue Plads (København)

**Frue Plads** er en åpen plass mellom Vor Frue kirke og de gamle universitetsbygningene i 
København. Foran universitetsbygningen ut mot plassen er det reist 6 byster av kjente personer som har vært tilknyttet universitetet.

Plassen benyttes til utstillinger og et årlig kunsthåndverksmarked.  

## Kilder
*Bygninger på Frue Plads
*Frue Plads fra Københavns kommune